Motor vat vlam ná N2-ongelukDie omstandighede rondom die ongeluk word ondersoek (Foto: Verskaf) ŉ Motoris het onherkenbaar verbrand toe ’n motor en ŉ bakkie Donderdag op die N2 noord van Durban gebots en die motor aan die brand geslaan het. Die ongeluk het Donderdag omstreeks 08:00 op die N2 tussen KwaMashu en Umhlanga plaasgevind. Die man in die motor het onherkenbaar verbrand (Foto: Verskaf) Volgens Shawn Herbst, woordvoerder van Netcare911, het die motor en die bakkie gebots waarna die motor aan die brand geslaan en die brand na die bakkie versprei het. “Die bestuurder van die motor het onherkenbaar verbrand. Die bestuurder van die bakkie het matige beserings opgedoen. Hy is op die toneel behandel,” bevestig Herbst. Die omstandighede rondom die ongeluk word ondersoek.